Αβραμιού Μεσσηνίας

Το Αβραμιού ή Αβραμιό (επίσημη ονομασία Αβραμιόν) είναι χωριό και έδρα ομώνυμης τοπικής κοινότητας, της δημοτικής ενότητας και δήμου Μεσσήνης, της περιφερειακής ενότητας (τέως νομού) Μεσσηνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μεσσήνης του νομού Μεσσηνίας, στο γεωγραφικό διαμέρισμα Πελοποννήσου.

 Το Αβραμιό είναι χωριό στο νοτιοκεντρικό τμήμα του νομού Μεσσηνίας. Βρίσκεται σε πεδινή περιοχή, λίγα χιλιόμετρα από τις ακτές του Μεσσηνιακού κόλπου, πάνω στην επαρχιακή οδό Μεσσήνης-Κυπαρισσίας και σε μέσο σταθμικό υψόμετρο 80. Βρίσκεται Δ. της Καλαμάτας, από την οποία απέχει περίπου 21 χλμ. Δ. της Καλαμάτας. Η τοπική κοινότητα Αβραμιού έχει χαρακτηριστεί ως αγροτικός πεδινός οικισμός με έκταση 9,630 χμ². Περιλαμβάνει και τους οικισμούς Άγιος Αυγουστίνος, Δρακονέρι και Χάνια Λούτσου. (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1835 και ορίστηκε έδρα του δήμου Λευκοθέας του νομού Μεσσηνίας. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αβραμιού και προσαρτήθηκε στον δήμο Μεσσήνης. Η ονομασία Avramio ή Lavramio αναφέρεται επί Φραγκοκρατίας, από τις αρχές του 13ου αιώνα μέχρι το τέλος του 15ου και όλη η περιοχή ανήκε στους Ενετούς. Ήταν ένας ενετικός θύλακας περιβαλλόμενος από φέουδα του πριγκιπάτου της Αχαΐας και λιγάκι αποκομμένος από τα μεγάλα ενετικά κάστρα της Πυλίας (Κορώνη και Μεθώνη). Ο θύλακας Αβραμίου υπαγόταν από τα μέσα του 14ου αιώνα (και ίσως από πολύ νωρίτερα) στην Κορώνη. Σ’ αυτή την περίοδο της Α’ Ενετοκρατίας, οι Ενετοί δεν έκτισαν κάποια οχύρωση σε αυτόν τον θύλακα, προφανώς επειδή αυτή ήταν η συμφωνία με τους Φράγκους. Στις αρχές του 15ου αιώνα, όταν το Πριγκιπάτο της Αχαΐας βρισκόταν υπό διάλυση, οι Ενετοί εκδήλωσαν την πρόθεση να χτίσουν ένα κάστρο στο Αβραμιό, αλλά τους το απαγόρευσε ο Πρίγκηψ της Αχαΐας Κεντυρίων Ζαχαρίας. Για να αναχαιτίσουν τις επεκτατικές διαθέσεις των Ενετών, οι Φράγκοι έχτισαν τότε το κάστρο Castemu (δεν σώζεται) στη Χάστεμη (σημερινή Λευκοχώρα), λίγο βόρεια από το Αβραμιό. Κτίστηκε γύρω στο 1816 και τότε είχε 32 οικογένειες. Κατά την Τουρκοκρατία ήταν χωριό της επαρχίας Κορώνης. Το 1846, καταστράφηκε σχεδόν ολοκληρωτικά από σεισμούς, ενώ λίγα χρόνια μετά, το 1860, ιδρύθηκε το δημοτικό σχολείο του χωριού. Κύρια ασχολία των κατοίκων είναι οι αγροτικές καλλιέργειες, κυρίως η παραγωγή λαδιού και κρασιού. Ο κάμπος είναι κατάφυτος με ελαιόδεντρα και η ευρύτερη περιοχή φημίζεται για το καλό λάδι και τις ελιές της. Ο ναός του Αγίου Νικολάου στο κεντρικό τμήμα του οικισμού Το παρεκκλήσι της Αγίας Κυριακής, στη νότια είσοδο του οικισμού Η Γιορτή του Μούστου κάθε Σεπτέμβριο, που διοργανώνεται από τον «Σύλλογο Γυναικών Αβραμιού». Η γιορτή είναι αφιερωμένη στο εξαιρετικής ποιότητας κρασί του Αβραμιού αλλά και στα μοναδικά προϊόντα που παράγονται από το μούστο την εποχή αυτή. http://www.avrakonte.gr/html/istoria.html Αρχειοθετήθηκε 2014-07-24 στο Wayback Machine. Εγκυκλοπαίδεια Πάπυρος Λαρούς Μπριτάνικα, 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Χάρτες «ROAD» Google Earth eetaa.gr https://eleftheriaonline.gr/local/koinonia/item/201861-ta-ixni-tis-istorias-tou-avramioy http://avramio.wordpress.com/category/%cf%84%ce%bf-%cf%87%cf%89%cf%81%ce%b9%ce%bf/ https://sites.google.com/site/abramioumessinis/anthropino-dynamiko Αρχειοθετήθηκε 2021-10-27 στο Wayback Machine. https://avramio.wordpress.com/page/3/ https://www.facebook.com/groups/avramiou/